- kj
                                      udskrift
                                           af
                       sø- & handelsrettens dombog
                                     ____________
den 7. november 2007 blev af retten i sagen
p-28-06
1) charlotte thomsen
(advokat steen djurtoft)
2) danny thomsen
(advokat steen djurtoft)
mod
anpartsselskabet af 26. august 2004 aps under konkurs
(tidligere byggebiksen aps)
(advokat stephan ravn berg)
afsagt sålydende
                                         d o m:
sagen vedrører spørgsmålet om, hvorvidt charlotte og danny thomsen har
separatiststilling i anpartsselskabet af 26. august 2004 aps under konkurs (herefter:
konkursboet) med hensyn til en forudbetalt købesum for vinduer.
                                          - 2 -
påstande
charlotte og danny thomsen har nedlagt påstand om, at konkursboet skal
anerkende, at de har et separatistkrav i konkursboet på 67.577,53 kr. med tillæg af
procesrente fra den 20. august 2004 og med procesrente af 7.380,47 kr. fra den 20.
august 2004 til den 17. oktober 2006.
konkursboet har påstået frifindelse, mod at kravet anerkendes som et simpelt krav i
henhold til konkurslovens § 97.
sagsfremstilling
anpartsselskabet af 26. august 2004 aps hed forud for konkursen byggebiksen aps
og drev virksomhed med salg af vinduer, døre og trapper. virksomheden
producerede ikke selv vinduer m.v., men fik dem produceret hos anpartsselskabet
rødbo.
charlotte og danny thomsen bestilte ifølge ordrebekræftelse af 24. juni 2004
vinduer hos byggebiksen aps for 74.958 kr. inkl. moms, og byggebiksen aps
bestilte udførelsen af vinduerne hos anpartsselskabet rødbo. sidstnævnte havde på
det tidspunkt stillet som betingelse for levering til byggebiksen aps, at byggebiksen
aps betalte kontant.
vinduerne var produceret i hvert fald den 18. august 2004 og henstod herefter hos
anpartsselskabet rødbo. vinduerne blev ikke leveret til byggebiksen aps eller til
charlotte og danny thomsen.
den 18. august 2004 faxede anpartsselskabet rødbo en leveringsoversigt til
byggebiksen aps, der bl.a. indeholdt vinduerne bestilt af charlotte og danny
thomsen. det fremgik af det medfølgende brev, at oversigten vedrørte varer til
afhentning den 23. august. endvidere fremgik det, at parternes mellemværende skulle
være 224.187,29 kr., og at anpartsselskabet rødbo havde modtaget en check på
240.000 kr. fra byggebiksen aps.
                                        - 3 -
den 20. august 2004 indbetalte charlotte og danny thomsen 74.958 kr. til
byggebiksen aps’ bankkonto.
byggebiksen aps meddelte i et brev af 24. august 2004 charlotte og danny
thomsen, at leveringen af vinduerne var rykket til uge 36 som følge af uforudsete
produktionsvanskeligheder.
ved dekret af 30. august 2004 blev byggebiksen aps erklæret konkurs på grundlag
af en begæring indgivet af anpartsselskabet rødbo. fristdagen er den 17. august
2004. advokat stephan ravn berg blev udpeget som kurator.
efter kurators anmodning har anpartsselskabet rødbo angiveligt ud fra et
omstødelsessynspunkt indbetalt 240.000 kr. til konkursboet.
charlotte og danny thomsen har anmeldt et separatistkrav på 74.958 kr. i
konkursboet. i forbindelse med fordringsprøvelsen anerkendte kurator det anmeldte
krav som simpelt krav, hvilket han meddelte charlotte og danny thomsen ved brev
af 20. november 2006. charlotte og danny thomsen har den 17. oktober 2006
modtaget a conto dividende på 7.380,47 kr.
charlotte og danny thomsen har den 29. november 2006 anlagt sag mod
konkursboet.
danny thomsen har forklaret, at han og charlotte bestilte de omhandlede vinduer.
de betalte for vinduerne, men de fik dem aldrig leveret. de har efterfølgende indgået
en aftale med anpartsselskabet rødbo om køb af vinduerne.
parternes argumentation.
charlotte og danny thomsen har gjort gældende, at de har krav på tilbagebetaling
af den betalte købesum efter konkurslovens § 82 eller dennes analogi og tillige ud fra
erstatningsbetragtninger. byggebiksen aps havde forud for konkursen betalt
anpartsselskabet rødbo kontant for en leverance af vinduer, der bl.a. omfattede de
vinduer, som charlotte og danny thomsen havde bestilt hos og betalt for til
                                           - 4 -
byggebiksen aps. anpartsselskabet rødbo skulle have leveret vinduerne til
byggebiksen aps ved modtagelsen af betalingen, hvorfor konkursboet på
dekrettidspunktet i realiteten var ejer af vinduerne. konkursboets efterfølgende krav
om, at anpartsselskabet rødbo skulle tilbagebetale de modtagne 240.000 kr. ud fra
et omstødelsessynspunkt, var uberettiget og har påført charlotte og danny thomsen
et tab. som følge heraf er de berettiget til forlods af konkursboet at modtage den
betalte købesum retur. da der foreligger særlige omstændigheder, har de endvidere
krav på rente af det betalte beløb fra betalingstidspunktet, jf. rentelovens § 3, stk. 5.
konkursboet har gjort gældende, at ejendomsretten til de bestilte varer ikke var
overgået til byggebiksen aps på konkurstidspunktet, idet varerne ikke var leveret
forud for dekretets afsigelse. den af charlotte og danny thomsen til byggebiksen
aps betalte købesum er ikke holdt adskilt fra de øvrige midler i selskabet. charlotte
og danny thomsen har derfor ikke et separatistkrav i konkursboet, men alene et
almindeligt simpelt krav. det forhold, at anpartsselskabet rødbo har tilbagebetalt de
240.000 kr., som forud for konkursen var modtaget som betaling fra byggebiksen
aps, har ikke betydning for afgørelsen af nærværende sag. charlotte og danny
thomsen har tidligst krav på rente beregnet 30 dage fra indbetalingstidspunktet.
skifterettens bemærkninger.
det lægges til grund, at de 74.958 kr., som charlotte og danny thomsen indbetalte
til byggebiksen aps’ bankkonto den 20. august 2004, ikke blev holdt adskilt fra
selskabets øvrige midler. beløbet kan derfor ikke identificeres som tilhørende
charlotte og danny thomsen, men indgår i konkursmassen. som følge heraf, og da
det af charlotte og danny thomsen i øvrigt anførte ikke kan føre til et andet resultat,
finder skifteretten ikke, at der tilkommer charlotte og danny thomsen
separatiststilling i konkursboet for det omhandlede beløb.
konkursboets frifindelsespåstand tages derfor til følge.
de tilkendte sagsomkostninger dækker konkursboets udgift til advokatbistand.
                                          - 5 -
                                  thi kendes for ret:
anpartsselskabet af 26. august 2004 aps under konkurs frifindes.
i sagsomkostninger skal charlotte og danny thomsen inden 14 dage betale 12.500
kr. til anpartsselskabet af 26. august 2004 aps under konkurs.
                                   mette skov larsen
                                         (sign.)
                                      ___ ___ ___
                           udskriftens rigtighed bekræftes
                           p.j.v. sø- og handelsretten, den
